b'\n_START_ARTICLE_\nEugenijus Gefenas\n_START_SECTION_\nBiografija\n_START_PARAGRAPH_\n1977 m. baig\xc4\x97 Vilniaus 15-\xc4\x85j\xc4\x85 vidurin\xc4\x99 mokykl\xc4\x85. 1983 m. su pagyrimu baig\xc4\x97 Vilniaus universiteto Medicinos fakultet\xc4\x85, \xc4\xafgijo gydytojo kvalifikacij\xc4\x85. 1983-1989 m. Vilniaus universiteto ligonin\xc4\x97s gydytojas. 1989-1993 m. Filosofijos ir sociologijos instituto Etikos skyriaus doktorantas. 1993 m. apgyn\xc4\x97 disertacij\xc4\x85 \xe2\x80\x9e\xc5\xa0iuolaikin\xc4\x97s medicinos etikos problemos: asmens autonomija ir paternalizmas\xe2\x80\x9c ir \xc4\xafgijo Filosofijos moksl\xc5\xb3 daktaro laipsn\xc4\xaf. Nuo 1993 m. Vilniaus universiteto Medicinos fakulteto Medicinos etikos d\xc4\x97stytojas. Nuo 1997 m. Vilniaus universiteto Medicinos fakulteto docentas.\n_START_SECTION_\nProfesin\xc4\x97 ir tarptautin\xc4\x97 veikla\n_START_PARAGRAPH_\nMokslini\xc5\xb3 interes\xc5\xb3 sritys: medicinos etika, bioetika, mokslini\xc5\xb3 tyrim\xc5\xb3 etika._NEWLINE_Nuo 1995 m. Lietuvos bioetikos komiteto pirmininkas, nuo 2011 m. \xc5\xa1io komiteto direktorius. Nuo 2002 m. Vilniaus universiteto Medicinos fakulteto Visuomen\xc4\x97s sveikatos instituto padalinio Medicinos istorijos ir etikos skyriaus ved\xc4\x97jas._NEWLINE_2002-2009 m. UNESCO Tarptautinio bioetikos komiteto narys.  Europos Tarybos bioetikos komiteto (CDBI) pirmininko pavaduotojas, Europos medicinos filosofijos draugijos (ESPMH) valdybos narys, Tarptautin\xc4\x97s bioetikos asociacijos (IAB) direktori\xc5\xb3 kolegijos narys, Europos \xc5\xbeiauraus, \xc5\xbeeminan\xc4\x8dio ir \xc5\xa1iurk\xc5\xa1taus elgesio prevencijos komiteto (CPT) narys.'